
Plakát

Robot Festival Plakát
A Bolognai Robot Festival plakátterve, aminek szlogenje: „Digital Paths into Music and Art”, azaz Digitális Útvonalak Zenében és Művészetben. E jelmondat segítségével hoztam létre egy grafikát, mely egy robot szívet ábrázol. Hasonló az emberihez, ám azzal az eltéréssel, hogy az egész elektromos szerkezetekből tevődik össze, így akartam utalni a fesztivál atmoszférájára, a fesztiválon résztvevők kapcsolatára a digitális művészeti irányzatokkal. Nyílván ez egy pozitív kapcsolat, ezért vettem alapul az ember által leggyakrabban használt, vonzódást kifejező jelet, a szívet. Az anatómiai jelleg mellett igyekeztem megtartani, az alap, leegyszerűsített, már jelképessé vált szívformát, ezzel egyértelművé, újszerűvé téve a plakát megjelenését.
Azért gondoltam fontosnak, hogy ne csupán a klasszikus szív szimbólum jelenjen meg a plakáton, mert a fő ereket helyettesítő kábelek a vibráló rézhuzalokkal visszaadják azt az érzést, amely az ereinkben áramlik, amikor egy művészeti alkotás hatással van ránk, egyszóval a katarzis élményét.
Az élénk színekkel teli grafikát egy halványzöld háttérbe helyeztem, így a kettő nem rivalizál egymással. A fő motívum méretéből adódóan a plakát kiemelkedő része, mivel a megjelenő elemek közül a szlogen mellett leginkább ez az, ami közvetíti a közönség számára a rendezvény szellemiségét.



